**Magyar részvétel a nemzetközi űrtávközlésben
Solymosi János, Bonn Hungary**

A hazai űrtávközlés úttörőinek nyomdokain a legkorszerűbb technológiákat alkalmazó berendezések fejlesztése és gyártása folyik Magyarországon, beleértve mind az űr, mind a földi szegmens berendezéseit. Magyar űrtávközlő berendezések találhatók külföldi műholdak és a Nemzetközi Űrállomás fedélzetén, a Mars és a Hold körül keringő bolygóközi űrszondák gyenge jeleinek vételét segítik magyar berendezések. A hazai űrtávközlő ipar ezen termékei megtalálhatók az indiai, német, orosz, indonéz, dél-koreai, francia űrügységek földi állomásain ugyanúgy mint az Antarktisz O' Higgins bázis műholdas kommunikációs rendszerében vagy az ESA mélyűri (Deep Space) állomásain, vagy éppen az ISRO Yamuna műholdkövető hajó fedélzetén. Ezek a korszerű hazai berendezések méltán öregbítik a magyar távközlési ipar hírnevét.